SIS ปี 65 กำไรลด 13% เหลือ 688 ลบ. แจกปันผล 1.20 บ. XD 9 มี.ค.นี้
SIS ประกาศผลการดำเนินงานปี 65 มีกำไร 688.48 ลบ. ลด 13% จากปีก่อนมีกำไร 792.62 ลบ. พร้อมแจกปันผล 1.20 บ. ขึ้นเครื่องหมาย XD 9 มี.ค. จ่าย 15 พ.ค.นี้
SIS ประกาศผลการดำเนินงานปี 65 มีกำไร 688.48 ลบ. ลด 13% จากปีก่อนมีกำไร 792.62 ลบ. พร้อมแจกปันผล 1.20 บ. ขึ้นเครื่องหมาย XD 9 มี.ค. จ่าย 15 พ.ค.นี้
20 ก.พ. 2566

บริษัท เอสไอเอส ดิสทริบิวชั่น (ประเทศไทย) จำกัด (มหาชน) หรือ SIS รายงานผลการดำเนินงานงวดปี 2565 สิ้นสุดวันที่ 31 ธ.ค.2565 ดังนี้

สำหรับผลการดำเนินงานงวดปี 65 บริษัทมีกำไร 688.48 ล้านบาท ลดลง 13.14% จากปีก่อน ที่มีกำไร 792.62 ล้านบาท จากกำไรขั้นต้นลดลงจำนวน 19 ล้านบาท หรือลดลง 0.99% โดยลดจากสินค้ากลุ่มโทรศัพท์เป็นหลัก เนื่องจากค่าเงินบาทมีความผันผวนอย่างมาก ส่งผลให้บริษัทมีผลขาดทุนจากอัตราแลกเปลี่ยนจำนวน 0.1 ล้านบาท เมื่อเทียบกับปีก่อนที่มีกำไรจากอัตราแลกเปลี่ยน 97 ล้านบาท อีกทั้งอัตราดอกเบี้ยมีการปรับตัวเพิ่มขึ้น ส่งผลให้บริษัทมีต้นทุนทางการเงินเพิ่มขึ้น 21 ล้านบาท เมื่อ เทียบกับปีก่อน
นอกจากนั้นที่ประชุมคณะกรรมการบริษัทฯ เมื่อวันที่ 20 ก.พ.66 มีมติอนุมัติจ่ายปันผลจากงวดดำเนินงานวันที่ 1 ม.ค.65 ถึงวันที่ 31 ธ.ค.65 เป็นเงินสดในอัตรา 1.20 บาท/หุ้น กำหนดขึ้นเครื่องหมาย XD วันที่ 9 มี.ค.66 กำหนดจ่ายเงินปันผลให้ผู้ถือหุ้น 15 พ.ค.66